Веліста (сяло)

Веліста () — сяло ў Духаўшчынскім раёне Смаленскай вобласці Расіі. Уваходзіць у склад Прачысценскага сельскага паселішча.

 Назва 
Назва вёскі Веліста паходзіць ад назвы возера Веліста, ля якога вёска знаходзіцца. Азёрная назва — балцкага паходжання.

Гідранімічны корань Vel- на Верхнім Падзвінні таксама ў балцкіх назвах рэк Вяліжа (> Вяліжка), ракі Веляса. Балцкія гідранімічныя адпаведнікі — літоўскія Veliuona, Velionė, Vel-upys, Vėlys, латышскія Vel-upīte, Vell-ezersA. Vanagas. Lietuvių hidronimų etimologinis žodynas. Vilnius, 1981. С. 370..

У назве Веліста корань Vel- пашыраны балцкім гідранімічным пашыральнікам -st-. Ён таксама ў балцкіх назвах возера Абстэрна (Ab-ist-, -rn-), сожскай ракі Гарыста, дзесенскай ракі Судасць. Гэты пашыральнік вядомы ў літоўскім слова- і назваўтварэнні (gyv-as «жывы» — gyv-asta «жыццё»)P. Skardžius. Rinktiniai raštai. T. 1. Vilnius, 1996. C. 366—374.. Ён жа ў назве прытоку волжскай Вазузы ракі Лебасціна (< *Lebasta, ад літ. lebti «рабіцца вялым»), якая цячэ недалёка на ўсходзе ад возера Веліста.

Паблізу возера Веліста таксама возера Тумерта, назва якога ўтвораная ад кораня Tum- (літ. tumti «гусцець») і пашыральніка -rt-.

 Гісторыя 
У гады Вялікай Айчыннай вайны сяло было пад нямецкай акупацыяй з кастрычніка 1941 года, вызвалена ў 1943 годзе.Вызваленне Смаленшчыны./Энцыклапедыя Смаленскай вобласці 

 Крыніцы 

Катэгорыя:Населеныя пункты Духаўшчынскага раёна